Diari Oficial de la Generalitat Valenciana


Sumari del DOGV 2091, del 27-08-1993 (1993/829024)

RESOLUCIÓ de 27 de juliol de 1993, de la Direcció General de Relacions amb les Corts i del Secretariat del Govern, per la qual es disposa la publicació d'aquest conveni entre la Conselleria d'Agricultura i Pesca de la Generalitat Valenciana i la Secretaria General d'Estructures Agràries sobre finançament d'actuacions en aplicació del Reial Decret 1887/1991, de 30 de desembre, sobre millora de les estructures agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2091

Data del DOGV
:   27-08-1993

Secció del DOGV
:   ALTRES DISPOSICIONS

Número del document
:   1993/829024


Data del document
:   27-07-1993

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 27 de juliol de 1993, de la Direcció General de Relacions amb les Corts i del Secretariat del Govern, per la qual es disposa la publicació d'aquest conveni entre la Conselleria d'Agricultura i Pesca de la Generalitat Valenciana i la Secretaria General d'Estructures Agràries sobre finançament d'actuacions en aplicació del Reial Decret 1887/1991, de 30 de desembre, sobre millora de les estructures agràries.  
El dia 26 d'abril de 1993, després de la tramitació reglamentària, es va subscriure entre la Conselleria d'Agricultura i Pesca de la Generalitat Valenciana i la Secretaria General d'Estructures Agràries del Ministeri d'Agricultura i Pesca un conveni sobre finançament d'actuacions en aplicació del Reial Decret 1887/1991, de 30 de desembre, sobre millora de les estructures agràries. Segons que estableix l'article 3.4, del Decret 20/1993, de 8 de febrer, del Govern Valencià, es publica al Diari Oficial de la Generalitat Valenciana aquest conveni, que ha quedat inscrit en el Registre de Convenis amb el número 0166193, i que figura com a annexo d'aquesta resolució.  
València, 27 de juliol de 1993.- El Director General de Relacions amb les Corts i del Secretariat del Govern.  
Conveni entre la Conselleria d'Agricultura i Pesca de la Comunitat Valenciana i la Secretaria General d'Estructures Agràries, sobre .finançament d'actuacions en aplicació de Reial Decret 1887/1991, de 30 de desembre, sobre millora de estructures agràries  
València, 26 d'abril de 1993  
REUNITS  
D'una banda el Sr. Lluís Font de Mora i Montesinos, Conseller d'Agricultura i Pesca, en representació de la Comunitat Valenciana, després de l'acord del Consell de la Generalitat Valenciana de data 20 d'abril de 1993.  
I d'altra, el Sr. Luis Atienza Serna, Secretari General d'Estructures Agràries i President de l?Institut Nacional de Reforma i Desenvolupament Agrari.  
Es reconeixen recíprocament la competència suficient per a atorgar el present conveni, i amb aquest fi  
EXPOSEN  
Que el Reial Decret 1887/91, de 30 de desembre, sobre mesures per a la millora de les estructures agràries, en l'article 35. estableix que el Ministeri d'Agricultura, Pesca i Alimentació, per mitjà de la Secretaria General d'Estructures Agràries, i les comunitats autònomes podran subscriure convenis bilaterals en els quals s'acordaran tant els recursos financers que han d'aportar cadascuna de les parts en relació amb els diferents tipus de mesures o actuacions, com els sistemes de coordinació, seguiment i revisió del conveni subscrit. Així mateix s'inclou un canvi sobre el conveni anterior de 1992 en el sentit de donar un caràcter més permanent al contingut d'aquest conveni i . introduir anualment mitjançant protocol específic els imports dels elements variables cada any principalment quotes màximes d'inversió, ajudes i percentatge de participació en el finançament.  
En conseqüència amb la finalitat d'impulsar les activitats agràries i possibilitar la millora de les condicions de treball, producció i venda dels agricultors de la Comunitat Valenciana, ambdues parts subscriuen aquest conveni amb subjecció a les següents   
CLAUSULES  
Primer. Àmbit del conveni  
Aquest conveni s'estableix per a les actuacions, en l?àmbit territorial de la Comunitat Valenciana, en matèria de millora de les estructures agràries que corresponguen a expedients amb sol·licituds registrades fins al 31 de desembre del exercici i impliquen la concessió de subvencions, conformement amb el que ;'estableix en el Reial Decret 1887/1991 i en les disposicions del seu desenvolupament, revisió o actualització. Tot mantenint el reconeixement de les ajudes econòmiques concedides, d'acord amb el que disposa la Llei General Pressupostària.  
Segona. Assignació territorial de la inversió  
Es fixa com a inversió màxima per a 1993, corresponent al conjunt de les línies d'ajudes de plans de millora, primera instal·lació de joves i adquisició de terres, regulades en 'el Reial Decret 1.887/1991 dins les ajudes cofinançades pel Ministeri d?agricultura, Pesca i Alimentació i per la Conselleria d'Agricultura i Pesca de València la quantitat de 1.340 milions de pessetes, que amb caràcter indicatiu significa una previsió de 382 beneficiaris. Addicionalment a aquesta quota la comunitat Autònoma disposa duna reserva de 3.780 milions de pessetes, sobre la qual té prioritat d'utilització en el cas de necessitar-la abans de l'1 de novembre de 1993, en què queda alliberada per a la seua reassignació. L'esmentada inversió màxima correspon a la distribució territorial de 80.000 milions de pessetes, i es podrà incrementar en la quantia corresponent a la posterior distribució d'una xifra global de 30.000 milions de pessetes en les condicions que s'estableix en la clàusula sisena apartat 3.2 d'aquest conveni sempre que la demanda del programa requeresca ampliar el seu volum global màxim.  
Les quotes màximes d'inversió per a cada línia d'ajuda s'expressen en l'annex II d'aquest conveni. Aquestes quotes. màximes es podran reajustar en cada comunitat Autònoma dins la quantitat màxima d'inversió abans indicada, amb l?informació prèvia i anàlisi en la comissió se seguiment.  
Tercera. Actuacions a càrrec de la Conselleria d'Agricultura i Pesca  
La Conselleria d'Agricultura i Pesca, endavant conselleria, es, compromet a la realització de les següents actuacions:  
1. Tramitar i resoldre els expedients de sol·licitud de les ajudes vinculades als préstecs amb interés bonificat, d'acord amb el que preveu l'article 34.1 del Reial Decret 1887/1991, en el marc dels convenis subscrits a aqueix fi per la Secretaria General d'Estructures Agràries amb entitats financeres i d'acord amb el capítol III i la disposició addicional primera del Reial Decret 1887/1991, i ajustar-se a la quota màxima d'inversió a què es refereix la clàusula anterior.  
Tenint en compte la possible variabilitat anual de la taxa d'actualització utilitzable, cada resolució o document de reconeixement del dret del beneficiari a la bonificació d'interessos, haurà d'expressar l'import total d'aquesta concessió de bonificació en pessetes corrents amb independència de figurar-hi l'import total de la bonificació en valors actualitzats a la taxa que corresponga.  
2. Resoldre sobre el dret dels beneficiaris a obtenir préstecs al tipus d'interés preferencial establerts en els convenis amb les entitats financeres fins a l?import d'inversió que figura en l'annex Il d'aquest conveni, per a les línies de caràcter específic establertes per la comunitat autònoma a què es refereix la disposició addicional primera del Reial Decret 1887/1991.  
3. Trametre a l?entitat financera que haja de concedir el préstec, acollit al conveni subscrit amb la Secretaria General d'Estructures Agràries, la notificació de les ajudes aprovades juntament amb la proposta de condicions del préstec amb o sense bonificació d'interessos, amb indicació de les següents dades:  
a) Nom i cognoms, adreça, NIF del sol·licitant i número d'expedient administratiu, a què fa referència l'annex I d'aquest conveni.  
b) Import màxim del préstec i terminis màxims d'amortització i de mancança.  
c) En el cas de préstecs bonificats, el reconeixement del dret a la bonificació i el tipus d'interès resultant per al beneficiari. Aquest reconeixement implica a la vegada el compromís per part de l'Institut Nacional de Reforma i Desenvolupament Agrari (IRYDA) de complir al seu moment amb les obligacions de pagament d'aqueixa bonificació dins les condicions expressades en la resolució.  
d) Descripció resumida de les inversions i dels indicadors de resultats Tècnico-econòmics prevists.  
Aquestes. dades podran reflectir-se en el model d'imprés inclòs com a annex I, o bé en un model normalitzat de la conselleria en aquest cas, aquesta haurà d'incloure almenys la informació a què es refereix en aquest conveni.  
4. Resoldre i pagar, si escau, les subvencions directes, primes de primera instal·lació, beques i la resta d'ajudes econòmiques previstes en l'article 34.2 del Reial Decret 1887/1991, com a computables a l'efecte d'aquest conveni, el finançament del qual correspon a la comunitat autònoma mitjançant dotacions pressupostàries pròpies.  
5. Finançar el 35 per cent del conjunt de les ajudes concedides, en virtut dels articles 34.1 i 34.2 del Reial Decret 1887/1991, que siguen computables a l'efecte d'aquest conveni i la disposició addicional setena del Reial Decret 1887/1991, per un import de 150 milions de pestes que, d'acord amb les necessitats i disposicions pressupostàries, podrà incrementar-se fins a un màxim de 573 milions de pessetes; i tot això amb càrrec a l'aplicació pressupostària 45.15.42.8428.785.87.  
Quarta. Actuacions a càrrec de la Secretaria General d'Estructures Agràries  
La Secretaria Generat d'Estructures Agràries, per mitjà de l?Institut Nacional de Reforma i Desenvolupament Agrari, endavant IRYDA, es compromet així mateix a aportar:  
1 . La cobertura pressupostària i la formalització de la despesa per la bonificació d'interessos pel que fa a les actuacions amb ajudes concedides per la conselleria d'acord amb el que regula la clàusula tercera, apartat 1 d'aquest conveni, així com també l?execució del corresponent pagament a les entitats de finançament que concedesquen els préstecs bonificats, en el mare dels convenis financers subscrits amb aquestes.  
2. El finançament del 65 per cent de les ajudes concedides, que siguen computables a l?efecte d'aquest conveni, conformement al que preveu el capítol III i la disposició addicional setena del Reial Decret  
1887/1991, fins a un volum màxim d'ajudes de 1.065 milions de pessetes, que se correspon amb el volum màxim de 573 milions de pessetes esmentat en la clàusula tercera punt 5.  
Cinquena. compensació econòmica entre administracions  
1. Sobre l'exercici tancat s'efectuarà el càlcul i la verificació dels percentatges de participació per ambdues administracions en el finançament del conjunt de les ajudes computables en aquest conveni. Així mateix, es determinarà la desviació existent respecte del compromès que s'hi estableix, i es procedirà en conseqüència a realitzar. la compensació pressupostària necessària per a assolir l'equilibri final. restabliment del percentatge acordat s'efectuarà mitjançant transferències finals recíproques en un termini màxim de tres mesos, una vegada complits els compromisos d'aquest conveni.  
2. La determinació d'aquestes compensacions econòmiques s'efectuarà:  
a) En el cas de subvencions directes, mitjançant la suma dels imports que consten en els documents comptables d'autorització de despesa (AD) de les ajudes concedides a les inversions computables a la data de 31 de desembre de l'exercici.  
b) En el cas de bonificació d'interessos, mitjançant la suma de l'import d'aquests interessos dels préstecs formalitzats en inversions computables fins al 31 de desembre de l'exercici en pessetes d'aquest any, aplicant-se una taxa d'actualització del 6 per cent.  
Les transferències finals anuals a què es refereix l'apartat 1 d'aquesta clàusula, requeriran ajusts posteriors, en funció de les diferències que es generen entre els imports compensats, conformement al que s'indica en els paràgrafs a) i b) i els imports dels pagaments finalment realitzats pel que fa a aquests imports.  
3. Si al llarg de l'exercici l'import de les resolucions de les ajudes amb autorització de despesa, supera el volum màxim d'ajudes assenyalat en l'apartat 5 de la clàusula tercera, l'IRYDA, a petició de la conselleria i tenint en compte la despesa compromesa per ambdues administracions, procedirà, si escau, a realitzar les bestretes per la diferència.  
Sisena. Informació, verificació i seguiment  
1. Informació.  
El compliment dels necessaris requeriments informatius es duran a terme per ambdues parts en allò que constitueixen els seus compromisos, sota el criteri de màxima eficàcia i aprofitament d'aqueixa informació per a l'interès general.  
Es procurarà la màxima informatització de la informació, així com també la compatibilitat entre els sistemes i equipaments informàtics d'ambdues parts.  
La informació es referirà en general al que es deriva del RD 1.887/1991 i les normes de desenvolupament, i en concret a:  
1. 1 Obligacions d'informació per part de la conselleria.  
- Amb caràcter mensual trametrà a l'IRYDA, d'acord al model recollit en l'annex 2 del conveni, subscrit per ambdues parts en 1992 i al mateix efecte que aquest, informació descriptiva i individualitzada sobre els beneficiaris, les seues explotacions, inversions aprovades i les ajudes concedides, tant les atorgades sota la forma de bonificació d'interessos com les subvencions directes o altres modalitats. Així mateix i a mesura que es produesquen, trametrà a l'IRYDA una fotocòpia compulsada de les propostes de condicions de préstecs trameses a les entitats financeres.  
- Amb la mateixa periodicitat la conselleria trametrà a LIRYDA, d'acord al model recollit com a annex 3, del conveni subscrit per ambdues parts en 1992. al mateix efecte que aquest, informació individualitzada de les certificacions de realització d'inversions, a fi de l'execució de pagaments que corresponguen o hagen correspost efectuar.  
- Abans del 15 de juliol, la conselleria trametrà a l'IRYDA un balanç de situació general amb referència al primer dia del mes en quant al grad de realització de les actuacions regulades en aquest conveni, que incloga entre altres dades l'import i el nombre de resolucions compromeses per línies d'ajudes.  
- La remissió a l'IRYDA. de la informació indicada en aquest apartat, completarà les exigències informatives comunitàries, tant les relatives als quadres d'avaluació i seguiment que sobre els models establerts pel Comitè d'Estructures Agrícoles i de Desenvolupament Rural STAR, és necessari complimentar, com les relatives a les sol·licituds de reembossament i disponibilitat de les fitxes individuals per a cada beneficiari en les diverses línies d'ajuda, d'acord amb els models establerts per la Decisió 92/522/CEE.  
1.2 Obligacions d'informació per part de l'IRYDA.  
- Enviarà mensualment la conselleria de manera individualitzada per a cada beneficiari, d'acord al model recollit a l'annex 4 del conveni subscrit per ambdues parts en 1992. al mateix efecte que aquest, el quadre d'amortització i bonificació de cada préstec formalitzat en el període, així com també el de la seua eventual modificació.  
- Remetrà periòdicament a la conselleria, després dels venciments semestrals, llistes individualitzades per a cada beneficiari sobre els pagaments de bonificació d'interessos realitzats a les diferents entitats de finançament, juntament amb un resum dels pagaments efectuats a cada entitat desglossats per línies d'ajuda.  
- Abans del 30 de juliol, informarà la conselleria sobre la marxa general de realització, tant pel que fa a l'Àmbit territorial com pel que fa a la marxa general del programa.  
- Proporcionarà la informació derivada de les relacions amb les institucions comunitàries, així com també la que es gènere de la informació rebuda de la conselleria i del conjunt nacional, pel que fa a aquestes matèries.  
1.3 Obligacions d'informació conjunta per ambdues parts.  
- La Conselleria i l?IRYDA faran ús i aprofitament mutu de la informació derivada de les comptabilitats i anàlisis de gestió d'explotacions procedents de les dades, que en aplicació del que estableixen els articles 22 i 26.7 del Reial Decret 1887/1991 siguen proporcionades per beneficiaris d'aquestes ajudes i seleccionats a aqueix fi.  
2. Verificació i control  
La verificació en cap cas comportarà exercir aquesta funció ni la comesa de control d'una administració sobre una altra, sinó que significarà exercitar aqueixa funció pel que fa a la garantia i seguretat que cada administració ha de tenir en els seus propis actes i ha de proporcionar a tercets sobre la correcta utilització dels recursos possibles i l'aplicació del programa pel sector agrari i els agricultors.  
2.1 La conselleria efectuarà sota la seua responsabilitat la verificació directa de tots i cadascun dels expedients que haja tramitat, i comprovarà el compliment de requisits del beneficiari, de l'explotació, de les inversions i en general de tots els elements que intervenen en el contingut, procés i resultat de l'actuació ajudada.  
2.2 La Conselleria i l?IRYDA programaran, coordinaran i duran a terme les actuacions conjuntes de verificació i control, almenys una vegada a l'any, sota la fórmula de mostreig o part d'universos específics establint els criteris d'anàlisi i control per mitjà de la Comissió de Seguiment.  
3. Coordinació i seguiment  
3.1 Comissió bilateral  
Ambdues parts es comprometen a efectuar un seguiment conjunt i a coordinar les actuacions en ordre al compliment de les obligacions contretes en aquest conveni.  
A aquest efecte es constitueix una comissió bilateral de seguiment i coordinació que s'encarregarà de:  
, - Realitzar balanços de compliment d'objectius del programa fixats en el Reial Decret i normes de desenvolupament.  
- Avaluar els resultats i mesurar l?impacte de les actuacions desenvolupades.  
- Dur un seguiment d'execució i compliment del conveni.  
- Valorar les actuacions de les entitats de finançament que operen en la comunitat autònoma dins dels convenis d'aquelles amb la Secretaria General d'Estructures Agràries.  
- Revisar els aspectes operatius i criteris d'aplicació, i proposar les correccions que s'hi han d'introduir de cara a la marxa del programa i elaborar les propost unitàries possibles.  
- Planificar l'activitat, que podrà tenir suport de grups d'experts o encàrrecs específics.  
La comissió bilateral de seguiment serà paritària d'ambdues, administracions, amb un màxim de sis membres, de la qual en formaran part el respectius directors generals competents en la matèria objecte d'aquest conveni o en els que aquests deleguen expressament. La resta de membres seran designats per ambdues administracions en funcionaris que, almenys, tinguen el rang administratiu de cap de servei o similar.  
La comissió mateixa determinarà les normes de funcionament i periodicitat de les seues reunions que, si més no, seran semestrals.  
3.2 General  
La coordinació i el seguiment general del programa correspon a l?IRYDA, el qual exercirà aquesta funció en l?àmbit estatal, en especial per mitjà de l'òrgan col·legiat de directors generals en matèria d'estructures de les diverses Conselleries.  
Al si d'aquest òrgan i d'acord amb els balanços de realització esmentats en l'apartat 3.1 d'aquesta clàusula, es procedirà en la segona quinzena de juliol. a la possible ampliació de les quotes màximes recollides en la clàusula segona d'aquest conveni, i es realitzarà l'assignació de l'ampliació de l?import del volum global màxim esmentat en aquesta clàusula, tot i efectuant-se entre comunitats autònomes que, en data d?1 de juliol hagen superat el 50% d'aplicació de la quota màxima inicial. L'import resultant d'aquesta distribució s'obtindrà proporcionalment als imports que excedesquen del 50% de la quota inicial, prenent com a valor per a obtenir l?import el corresponent a les resolucions amb despesa autoritzada degudament acreditada a la data 1 de juliol, complits tots els compromisos d'aquest conveni.  
Setena. Incompliment en les ajudes  
Ambdues parts es comprometen a comunicar-se mútuament els incompliments de norma detectats i a responsabilitzar-se d'iniciar i dur a efecte les actuacions contra tercers que els fets requeresquen partint de la legalitat i la normativa vigent, així com també suportar amb el pressupost o recursos propis les Conseqüències econòmiques derivades d'aquests fets en la mesura que queden imputables a l'administració corresponent.  
En conseqüència, en processos contra beneficiaris per incompliment, falsedat o motius similars per part d'ells, les subvencions aportades per cada part les recuperarà i entaularà el Procediment legal que escaiga.  
En actuacions d'incompliment per errada o una altra causa comeses per una administració, aquesta suportarà la càrrega pressupostària precisa per a reposar l'ajuda coberta per l'altra administració com a conseqüència d'aquesta errada o causa similar. Per a allò serà vàlid qualsevol mecanisme: transferència directa entre administracions, sistema de compensació en el temps amb altres ajudes, i altres fórmules que liquiden les reposicions pendents.  
Vuitena. Revisió i ampliació del conveni  
1. Els compromisos relatius a la quantificació de les actuacions establerts en les clàusules precedents podran ser revisats i ajustats de mutu acord entre les parts al llarg de l?exercici, dins la comissió de seguiment, en funció del desenvolupament efectiu d'aquests i dins l?àmbit fixat en la clàusula primera d'aquest conveni.  
2. Els continguts de cadascuna de les clàusules d'aquest conveni podran ser extensius amb l'acord mutu previ mitjançant clàusula addicional a noves línies d'ajuda d'àmbit estatal que es regulen en el futur sobre millores estructurals.  
Novena. Denúncia del conveni  
L'incompliment de les clàusules d'aquest conveni per qualsevol de les parts signants, podrà donar lloc a la denúncia d'aquest.  
Deu. Vigència  
La vigència d'aquest conveni serà des de la finalització del conveni subscrit en 1992, és a dir, des de l'1 de gener de 1993 i durarà fins al 31 de desembre de 1993, si bé podrà ser objecte de renovació anual, d'acord mutu per ambdues parts, mitjançant protocol específic en el qual es fixen únicament les variables quantitatives sobre inversions màximes, ajudes i beneficiaris que els corresponguen, percentatges de finançament, taxes d'actualització i qualsevol altre element que interesse per al millor funcionament del programa.  
Onze. Jurisdicció  
Qualsevol de les qüestions que susciten la interpretació, l'aplicació i els efectes d'aquest conveni i que no queden solucionades per la comissió prevista en la clàusula sisena, 3, les resoldran els òrgans de la jurisdicció contenciosa administrativa, com resulta de l'article 19 del text articulat de la Llei de Contractes de l?Estat.  
I com a prova de conformitat, signen aquest conveni per duplicat i a un sol efecte.  
El Conseller d'Agricultura i Pesca: Luis Font de Mora Montesinos. - El Secretari general d'Estructures Agràries president de l?IRYDA: Luis Atienza Serna.  
Veure annex